# **DECIZIA ETAPEI DE ÎNCADRARE**

## Nr. număr din 29.05.2015

Ca urmare a solicitării de emitere a acordului de mediu adresate de **SC MADERAS DE BUCOVINA SRL**, cu sediul în Str. Handal, Nr. 162, Pojorâta, Judetul Suceava, , înregistrată la APM Suceava cu nr. 3515/27.04.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 29.05.2015, că proiectul **“Etajare și modernizare sală de mese – realizare birouri, hală debitare bușteni și împrejmuire incintă“** propus a fi amplasat în loc. Pojorîta, str. Handal, nr.162, jud. Suceava nu se supune evaluării impactului asupra mediului şi se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul nu se încadrează în prevederile Hotărârii Guvernului nr. 445/2009;

Investiția **“Etajare și modernizare sală de mese – realizare birouri, hală debitare bușteni și împrejmuire incintă“** se va realiza în intravilanul localității Pojorîta, str. Handal, nr. 162. Terenul în suprafață de 15000 mp este proprietatea Comunei Pojorîta – domeniul privat și concesionat către SC MADERAS DE BUCOVINA SRL conform certificatului de urbanism nr. 23/13.03.2015.

În incintă sunt amplasate următoarele obiective: cabină poartă; sală de mese și vestiare; puţ apă - 3 buc.; bazin apă incendiu; hală prelucrare cherestea; depozit material lemnos uscat; depozit produs finit; centrală termică; uscător; buncăr de rumeguș; locuință de serviciu; grup sanitar și dușuri; bazin vidanjabil și o clădire în conservare.

Prin prezentul proiect se dorește modernizarea sălii de mese prin construirea unui etaj unde se vor amenaja birouri și construirea unei hale de debitare în suprafață de 305mp și platforme betonate pentru materie primă de 200mp, deșeuri de 150mp, rumeguș de 25mp și produse finite de 200mp.

Hala de prelucrare cherestea are în dotare următoarele utilaje: 1 presă panouri, 1 mașină de șlefuit, 1 banzic, 1 căpuitor pentru cherestea, 1 căpuitor pentru panouri, 1 mașină de teșit-calibrat și 1 fierăstrău multilamă.

Lunar se vor prelucra 300mc bușteni din care vor rezulta 180mc cherestea, 72mc deșeuri și 45 mc rumeguș.

Alimentarea cu apă: în incintă se află două puțuri de apă, din care P1 este utilizat pentru grupuri sanitare, locuinţă, centrală termică și bazinul cu apă pentru incendiu cu volumul V=30mc), iar P2 este utilizat pentru alimentarea cu apă la sala de mese.

Apele uzate sunt preluate în 2 bazine vidanjabile betonate, care vor fi vadanjate periodic conform contractului nr. 1072/2015 încheiat cu SC MARCOS CONSTRUCT SRL Pojorîta..

Energia electrică: va fi asigurată prin racord la rețeaua electrică existentă în zonă.

Deșeurile menajere se vor colecta în buncăre metalice și vor fi preluate de serviciul de salubrizare, conform contractului nr. 3681/2015 încheiat cu Primăria comunei Pojorîta.

Deșeurile tehnologice: rumegruș, coajă, capete și margini de lemn se vor colecta în container și pe platformele betonate amenajate, după care se vor valorifica în centrala termică.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 a) Proiectul face obiectul prevederilor OM nr.19/2010 privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar, întrucât intră sub incidența art.28 din Ordonanța nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în situl Natura 2000 ROSCI0321 MOLDOVA SUPERIOARĂ.

 b) Obiectivul investiției este propus a fi implementat în zona geografică sensibilă, amplasamentul fiind în situl Natura 2000 ROSCI0321 MOLDOVA SUPERIOARĂ.

 c) Necesitatea stabilirii dacă proiectul propus afectează aria protejată situl Natura 2000 ROSCI0321 MOLDOVA SUPERIOARĂ.

*Studiul de evaluare adecvată va fi întocmit în conformitate cu prevederile Ord. MMP nr.19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar.*

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oșean**

 **ŞEF SERVICIU**

 **AVIZE, ACORDURI, AUTORIZAȚII**

 **Ing. Constantin Burciu**

 **Întocmit,**

 **Chim. Adina Hobjîlă**